Omuyiiya Jon Fosse ow’emyaka enkaaga mu ena enzaalwa ya Norway, ye muwanguzi w’engule y’omuyiiya wa Litulica eyitibwa Nobel Prize in Literature ow’omwaka oguwedde. Mu biyiiye ebitunuulirwa okugaba engule eno mulimu emizannyo, engero, ebitontome ne ppuloozi. Engule eno eteekebwateekebwa ekitongole kya Swedish Academy ekisangibwa mu ggwanga lya Sweden. Okusobola okutuukiriza kino, ekitongole kino kiyambibwako akakiiko akayitibwa Nobel Committee for Literature akatuula abantu abataano nga ke kasunsula amannya g’abayiiya be balaba nga be balina enkizo ne kagawaayo eri ekitongole kino. Enkola eno yatandika mu mwaka gwa lukumi mu lwenda mu gumu era buli mwaka wabaawo omuyiiya asiimibwa.